Екатерина Ненчева
Сънувах…

chitanka.info

Сънувах: звездна, тиха бе нощта,

При мене цял унесен ти стоеше:

До тебе близко, близко, в самота

Сърце ми в трепет се топеше.

А днес, наяве ти при мен си веч,

При мене близко като в сън си, ето…

Но, ах, защо усещам те далеч,

И болно свива се сърцето?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.